ai4bharat/Pralekha huggingface dataset:
امور داخلہ کی وزارت
پولیس کو جدید تقاضوں سے ہم آہنگ کرنے کے لئے ریاستوں کو امداد
نئی دہلی 27 جولائی 2021: اگرچہ ’پولیس اور عوامی نظم و نسق‘ آئین ہند کے ساتویں شیڈول کے تحت ریاستی موضوعات ہیں، باوجودیکہ حکومتِ ہند پولیس کو جدید تقاضوں سے ہم آہنگ کرنے کے لئے ریاستوں کو مدد فراہم کرنے والی اسکیم کے تحت مالی اعانت فراہم کرکے پولیس کو جدید بنانے کے لئے ریاستی حکومتوں کی کوششوں کی معاونت کرتی ہے۔ ماقبل اس اسکیم کا نام ماڈرنائزیشن آف پولس فورس تھا۔ اس اسکیم کے تحت ریاستوں کو آئی این ایس اے ایس رائفلیں اور اے کے سیریز کی رائفلیں جیسے جدید ہتھیاروں؛ بے پائلٹ نگراں طیارے  سمیت جاسوسی کے ہر نوعیت کے آلات؛ رات میں دیکھنے کی صلاحیت والے آلات؛ سی سی ٹی وی نگراں نظام اور ایسا کیمرہ سسٹم جسے پہنا جا سکتا ہے اور جدید مواصلاتی آلات کے حصول کے علاوہ سیکوریٹی، ٹریننگ، فارنسک، سائبر کرائم اور ٹریفک کی نگرانی کے لئے مرکزی مدد فراہم کی گئی ہے۔ مزیدیہ کہ شمال مشرقی ریاستوں اور بائیں بازو کی انتہا پسندی  سے متاثر اضلاع میں ’تعمیرات‘ اور ’آپریشنل گاڑیوں کی خریداری‘ کی اجازت ہے۔ ریاستی حکومتیں اپنی تزویراتی ترجیحات اور ضروریات کے مطابق تجاویز کو شامل کرنے کے لئے آزاد ہیں۔
اسکیم کے تحت حکومت کو سال 22-2021 کے لئے مہاراشٹر کا اسٹیٹ ایکشن پلان موصول ہوا ہے اور اس مقصد کے لئے تشکیل کردہ اعلی اختیاری کمیٹی  نے اس کی منظوری دے دی ہے۔ اس اسکیم کے تحت گذشتہ تین سالوں میں حکومت مہاراشٹر کو اعانت مختص اور جاری کرنے کے اعداد و شمار حسب ذیل ہیں:

|
|
سال
|
|
اختصاس
|
|
ریلیز
|
|
2018-19
|
|
51.00
|
|
9.58
|
|
2019-20
|
|
47.11
|
|
65.98
|
|
2020-21
|
|
47.11
|
|
0.00
سال 19-2018 کے لئے جاری فنڈ میں آرڈیننس فیکٹری بورڈ  کو اسلحہ کی فراہمی کے لئے جاری کردہ فنڈز اور اسٹوڈنٹ پولیس کیڈٹ پروگرام کے لئے فنڈز بھی شامل ہیں۔ سال 220۔2019 کے لئے جاری فنڈ میں میگا سٹی پولیسنگ ایکشن پلان پر عمل درآمد کیلئے 32.03 کروڑ روپے شامل ہیں۔ ان تین برسوں کے دوران مختص فنڈ میں سے جاری شدہ رقم پچھلے برسوں کے دوران جاری فنڈ کے سلسلے میں فنڈز کے عدم استعمال/ استعمال کے سرٹیفکیٹس  کی عدم فراہمی کی وجہ سے مختص رقم سے کم رہی۔
یہ اطلاع مملکتی وزیر داخلہ جناب نتیا نند رائے نے آج لوک سبھا میں ایک سوال کے تحریری جواب میں دی۔
کابینہ
مرکزی کابینہ نے بھارت اور برازیل کے درمیان ارضیات اور دھاتوں کے وسائل کےشعبے میں تعاون کے ایک مفاہمت نامے کو منظوری دی
نئی دہلی، 22 جنوری / وزیراعظم جناب نریندر مودی کی سربراہی میں مرکزی کابینہ نے بھارت اور برازیل کے درمیان ارضیات اور دھاتوں کے وسائل کے شعبے میں تعاون پر ایک مفاہمت نامے کو منظوری دے دی ہے۔ جمہوریہ ہندوستان کی کانکنی وزارت کے جیولوجیکل سروے آف انڈیا اور برازیل کی کانکنی اور توانائی کے وزارت کے جیولوجیکل سروے آف برازیل سی پی آر ایم کے درمیان اس مفاہمت نامے پر دستخط کئے گئے تھے۔
اس مفاہمت نامے سے جیولوجیکل آف انڈیا، کانکنی کی ہندوستانی وزارت اور جیولوجیکل سروے آف برازیل کی کانکنی اور توانائی کی وزارت کے درمیان ارضیات اور دھاتوں کے وسائل کے شعبے میں تعاون کے لئے ایک ادارہ جاتی میکانزم فراہم ہوگا۔
۔۔۔۔۔۔۔۔۔۔۔
U – 307
(Visitor Counter : 63
وزارت خزانہ
تقریباً 45 کروڑ روپئے کی آئی ٹی سی دھوکہ دہی کے الزام میں ایک گرفتار
نئی لّی ، 12 دسمبر/ جنوبی دلّی کی سی جی ایس ٹی کمشنریٹ کی ٹیکس چوری کی روک تھام کی شاخ کے ذریعے ایک خفیہ اطلاع کی بنیاد پر عہدیداروں نے میسرز سَن فلیم ٹریڈنگ پروائیویٹ لمیٹیڈ ، میسرز ایٹلانٹک انٹرنیشنل ٹریڈنگ پرائیویٹ لمیٹیڈ ، میسرز بلیو اسٹار انٹر نیشنل پرائیویٹ لمیٹیڈ ، میسرز بلیو ایوولیوشن پرائیویٹ لمیٹیڈ اور میسرز وہائٹ ماؤنٹین ٹریڈنگ پرائیویٹ لمیٹیڈ کو ، جن کا کاروبار کا صدر مقام جی – 56 ، گرین پارک ، نئی دلّی - 110016 ہے ، جعلی ، فرضی فرموں کے جی ایس ٹی آئی این کے جاری کردہ آئی ٹی سی اور اِن جعلی انوائس کی بنیاد پر جعلی طور پر آئی ٹی سی کا ریفنڈ حاصل کرنے کا معاملہ درج کیا ہے ۔
ضبط کئے گئے دستاویزات کی ابتدائی جانچ سے اور ای – وے پورٹل / جی ایس ٹی این پورٹل پر دستیاب اعداد و شمار / معلومات کی بنیاد پر یہ پایا گیا ہے کہ جناب اویجیت سلوجا  ، محترمہ لوپیتا سلوجا  نے پانچ بر آمدات کرنے والی جعلی فرمیں میسرز سَن فلیم ٹریڈنگ پرائیویٹ لمیٹیڈ ، میسرز ایٹلانٹک انٹرنیشنل ٹریڈنگ پرائیویٹ لمیٹیڈ ، میسرز بلیو اسٹار انٹر نیشنل پرائیویٹ لمیٹیڈ ، میسرز بلیو ایوولیوشن پرائیویٹ لمیٹیڈ اور میسرز وہائٹ ماؤنٹین ٹریڈنگ پرائیویٹ لمیٹیڈ نام سے قائم کی تھیں اور ای – وے بل پورٹل پر جعلی انوائسوں کی بنیاد پر نقلی معلومات فراہم کرتے ہوئے تقریباً 45 کروڑ روپئے کا ریفنڈ حاصل کیا تھا ۔ تحقیقات کے دوران پایا گیا کہ مذکورہ پانچ فرموں کو سپلائی کرنے والوں میں کوئی موجود نہیں ہے ، جن کا پتہ جی ایس ٹی کے رجسٹریشن میں دیا گیا تھا ۔
جناب اویجیت سلوجا  ، جو اِن فرموں کے فائدہ حاصل کرنے والے اہم شخص ہیں ، کو 10 دسمبر ، 2020 ء کو گرفتار کیا گیا ہے اور 11 دسمبر ، 2020 ء کو طبی جانچ اور کووڈ ٹسٹ کے بعد پٹیالہ ہاؤس عدالت میں معزز سی ایم ایم کے سامنے پیش کیا گیا ۔ جناب اویجیت سلوجا کو معزز میٹرو پولیٹن مجسٹریٹ نے مزید تحقیقات کے لئے 14 دن کی عدالتی تحویل میں دے دیا ہے ۔
دلّی زون کے سی جی ایس ٹی کے ذریعے رواں مالی سال یعنی 21-2020 ء میں کی گئی سخت کارروائی کے نتیجے میں 3542.02 کروڑ روپئے کی جی ایس ٹی کی چوری کا پتہ لگایا گیا ہے اور اب تک 14 ملزموں کو گرفتار کیا گیا ہے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔

U. No. 8033
(Visitor Counter : 68
پیٹرولیم اور قدرتی گیس کی وزارت
گیس پر مبنی معیشت کو فروغ
نئی دہلی، 17 مارچ 2021: پیٹرولیم اور قدرتی گیس کے وزیر جناب دھرمیندر پردھان نے آج راجیہ سبھا میں ایک تحریری جواب کے تحت اطلاع فراہم کرتے ہوئے کہا کہ بڑے پیمانے پر عوام کے لئے قدرتی گیس کی دستیابی اور رسائی میں اضافہ کے لئے گیس پر مبنی معیشت ، ضروری گیس بنیادی ڈھانچہ جیسے ایل این جی ٹرمنلس، ملک گیر گیس گرڈ اور سٹی گیس ڈسٹری بیوشن نیٹ ورکس پر منحصر ہے۔ اس کے علاوہ مقامی قیمت دریافت کے لئے گیس تجارتی تبادلے کا بھی قیام عمل میں آیا ہے۔ علاوہ ازیں، یکم اکتوبر 2018 کو ’’واجبی لاگت کی حامل نقل و حمل کے لئے ہمہ گیر متبادل ‘‘ اسکیم کا آغاز کیا گیا جس کے تحت تیل اور گیس مارکیٹنگ کمپنیاں  کمپریسڈ بایو گیس  کی حصولیابی کے لئے ممکنہ صنعت کاروں سے بولیاں مدعو کر رہی ہیں ۔
ملک بھر میں، خصوصاً ملک کے مشرقی اور شمال مشرقی حصے میں قدرتی گیس کی دستیابی میں اضافہ جگدیش پور۔ ہلدیہ / بوکرو۔دھرما پائپ لائن پروجیکٹ کو ان علاقوں سے مربوط کرکے کیا جائے گا۔ اس پائپ لائن پروجیکٹ کی ترقی کے لئے حکومت وایابلیٹی گیپ فنڈنگ  کے طور پر 5176 کروڑ روپئے کے بقدر سرمایہ فراہم کر رہی ہے۔ اس کے علاوہ، شمال مشرقی خطے کی ہر ایک ریاست اور سکم تک گیس گرڈ کی توسیع کے لئے، مشترکہ کاروباری کمپنی ، یعنی اندرادھنش گیس گرڈ لمیٹڈ  قائم کی گئی ہے۔ حکومت آئی جی جی ایل کو بھی بطور پونجی  وی جی ایف فراہم کر رہی ہے۔
________
ش ح ۔اب ن
U-2691
(Visitor Counter : 69
وزارت دفاع
بھارتی بحریہ کے ذریعہ گجرات میں سیلاب متاثرین کی راحت رسانی کے لیے آپریشنز
نئی دہلی،14؍ستمبر،2021: سول انتظامیہ کی مدد کی درخواست کی بنیاد پر، بھارتی بحریہ کی انسانوں کی مدد اور ڈیزاسٹر ریلیف  کی ٹیم، جو بحری غوطہ خوروں پر مشتمل ہے ، کو آئی این ایس سردار پٹیل سے مختصر اطلاع پر 13 ستمبر 21 کی شام کو راجکوٹ روانہ کیا گیا تاکہ وہاں جاری راحت رسانی کے کاموں میں ان کی مدد لی جا سکے۔ سول انتظامیہ کی جانب سے جاری راحت رسانی کے کاموں میں تعاون کے لیے مزید چھ ٹیمیں متاثرہ علاقوں میں جانے کے لیے تیار رکھی گئی ہیں۔
اسی طرح جام نگر کے آئی این ایس والسورہ سے کئی ریسکیو ٹیمیں تعینات کی گئی ہیں تاکہ بارش سے متاثرہ اور شہر کے سیلاب زدہ علاقوں کے مختلف حصوں سے پھنسے ہوئے لوگوں کی مدد کی جا سکے۔ جیمنی بوٹس ، لائف واسکٹ ، فرسٹ ایڈ کٹس اور دیگر ضروری سامان سے لیس ٹیموں نے بڑی تعداد میں لوگوں کو بچایا جن میں بوڑھے اور خواتین شامل ہیں اور انہیں محفوظ مقام پر منتقل کیا گیا۔ بحری ٹیموں نے پھنسے ہوئے شہریوں کو کھانے کے پیکٹ بھی فراہم کیے۔
بحریہ کے سینئر حکام سیلاب کی تباہ کاریوں سے نمٹنے کے لیے مامورانتظامیہ کے ساتھ مسلسل رابطے میں ہیں تاکہ سیلاب کے تعلق سے جاری امدادی سرگرمیوں میں کسی بھی قسم کی مدد کی فوری پیشکش کی جا سکے۔ مزید امدادی ٹیموں کو مختصر نوٹس پر روانہ کرنے کے لیے اسٹینڈ بائی پر رکھا گیا ہے۔
وزارت دفاع
بیرونی ملکوںمیں تربیتی تعاون بڑھانے کے لئے، خلیجی ممالک میں آئی این ایس سدرشنی کی تعیناتی
بھارتی بحریہ کا تربیتی جہاز آئی این ایس سدرشنی نے تین دن کے آپریشنل ٹرن راؤنڈ  کے لئے 5دسمبر 2021 کو اومان مسقط میں سلطان قابوس بندرگاہ کا دورہ کیا۔ یہ جہاز کوچی میں قائم پہلی تربیتی اسکواڈرن کا ایک حصہ ہے، جو بھارتی بحریہ کے تربیت پانے والوں کو سمندر کا تجربہ فراہم کرتا ہے ۔ یہ جہاز مشرق وسطیٰ میں تعینات کیا گیا ہے ،جس کا مقصد اس خطے کے دوست ممالک کے ساتھ دوستی کو مضبوط کرنا ہے اور ساتھ ہی ساتھ خَلیج میں آباد غیر مقیم بھارتیوں تک رسائی بھی حاصل کرنا ہے۔
مسقط میں اپنے قیام کے دوران جہاز کا عملہ اومان کی شاہی بحریہ کے ساتھ سرگرمی سے مصروف عمل ہے ۔ کمانڈنگ آفیسر کاماڈور سری کانت وینو گوپال نے اومان کی شاہی بحریہ کے ہیڈ کوارٹر کا سرکاری دورہ کیا اور اومان کی شاہی بحریہ کے ہیڈ کوارٹر آر این او میں ڈائریکٹر جنرل انسانی وسائل کیپٹن علی الحسینی کے ساتھ بات چیت کی اور نوجوان افسروں کی تربیت ، بحری تعاون اور جہازرانی کی تربیت کے پہلوؤں کے علاوہ دیگر امور پرتبادلہ خیال کیا ۔اس جہاز نے آر این او سیل ٹریننگ شپ شباب اومان دوئم اور ودحم بحری اڈے کے دورے کی شکل میں آپریشنل تبادلہ خیال بھی کیا ۔
کمانڈنگ آفیسر نے مقسط ، اومان میں بھارت کے سفیر عالیجناب امت نارنگ سے بھی ملاقات کی ۔ بھارتی سفارتخانے کے عملے کے ساتھ ساتھ سفیر نے جہازکا دورہ کیا اور رسمی طورپر جہاز میں سوار ہوکر آس پاس کے علاقوں کا دورہ کیا۔
آئی این ایس سدرشنی کو گوا شپ یارڈ لمٹیڈ کے ذریعہ تیار کیا گیا ہے۔ یہ جہازملک کی تکنیک سے ہی جہازرانی کی تربیت کے لئے ہے اور یہ بھارتی بحریہ کے جنوبی بحری کمانڈ کے تحت کیرالہ کے کوچی میں مقیم ہے۔ اس کے سسٹر جہاز آئی این ایس ترنگنی پہلی تربیت کے اسکواڈرن کی جہازرانی تربیت کا ایک عنصر ہے اور دوست ملکوں کے آئی این عملے کے ساتھ ساتھ جونئیر افسروں کو جہازرانی کی تربیت فراہم کررہا ہے ۔
نیتی آیوگ
نیتی آیوگ کی جانب سے ہندوستانی ہمالیائی خطے میں اسپرنگ شیڈ مینجمنٹ پر وسیلے کی کتاب کا اجراء کیا گیا
نئی دہلی:06؍دسمبر، 2021۔نیتی آیوگ کے سی ای او جناب امیتابھ کانت، نیتی آیوگ کے ممبر ڈاکٹر وی کے سارسوت، بھارت کے لئے سوئٹزر لینڈ کے سفیر ڈاکٹر راف ہیکنر، ترقی اور تعاون  کے لئے سوئس ایجنسی کی سربراہ محترمہ کورین ڈیمینگے اور انٹرنیشنل واٹر مینجمنٹ انسٹی ٹیوٹ  کے ملک کے نمائندے ڈاکٹر آلوک کی موجودگی میں نیتی آیوگ کے وائس چیئرمین ڈاکٹر راجیو کمار، نے ہندوستانی ہمالیائی خطے میں اسپرنگ شیڈ مینجمنٹ پر وسیلے کی ایک کتاب کا اجراء کیا۔ وسیلے کی یہ کتاب ایس ڈی سی اور آئی ڈبلیو ایم آئی کے اشتراک سے نیتی آیوگ کی جانب سے تیار کی گئی تھی۔ وسیلے کی کتاب کا اجراء کرتے ہوئے نیتی آیوگ کے وائس چیئرمین ڈاکٹر راجیو کمار نے کہا کہ ہمالیائی اسپرنگس پہاڑوں اور پہاڑی ایکو نظام میں رہنے والے ہمارے لوگوں کیلئے پانی کا ایک اہم وسیلہ ہیں۔ انہیں تحفظ فراہم کرنے کی اشد ضرورت ہے، خاص کر اب جب کہ آب وہوا میں بڑھتے ہوئے تبدیلی کے اثرات محسوس کیے جارہے ہیں۔یہ کتاب پہاڑوں کے چشموں کےتحفظ اور احیاء پر ایک عملی ہدایت ہے۔ انہوں نے مزید کہا کہ اس کا ایک ہندی ترجمہ بھی ہونا چاہئے تاکہ ہمالیائی ریاستوں میں بنیادی نافذ کاروں کی جانب سے اس کے نفاذ میں اضافہ کیاجاسکے۔
بھارت میں سوئٹزرلینڈ کے سفیر ڈاکٹر راف ہیکنر نے کہا کہ پہاڑ میں رہنے والے طبقوں کیلئے پانی کے تحفظ میں چشموں کا کلیدی رول ہے۔ ان کے احیاء اور پائیدار بندوبست توجہ کا مستحق ہے۔ انہوں نے مزید کہا کہ یہ دستاویز خاص اہمیت کی حامل ہے کیوں کہ یہ طبقوں اور ماہرین کے ساتھ مذاکرات کےبعد تیار کی گئی ہے۔
نیتی آیوگ کے مشیر جناب اویناش مشرا نے دستاویز کو ایک وسیلے کی کتاب کے طور پر تعارف کرایا جس میں پہاڑی طبقوں کے لئے پانی کی فراہمی بڑھانے کیلئے ہندوستانی ہمالیائی خطے میں اسپرنگ شیڈ مینجمنٹ میں بہترین طور طریقوں سے متعلق رہنما دستاویز تحریر کیے گئے ہیں۔
وسیلے کی یہ کتاب اسپرنگ مینجمنٹ میں بہترین طور طریقوں سے متعلق ایک مختصر رہنمائی کرنےوالی کتاب ہے جسے ہمالیاؤں  پروجیکٹ میں آب وہوا میں تبدیلی کی موافقت کو مستحکم کرنے کے تحت آئی ڈبلیو ایم آئی اور ایس ڈی سی کے اشتراک سے نیتی آیوگ کے ذریعے تیار کی گئی ہے۔ شراکت داروں کے ساتھ ایک قومی صلاح ومشورہ ورکشاپ، آن لائن سروے اور فیلڈکے دورے کے بعد مختلف ماہرین اور پریکٹیشنرس کا انٹرویو بھی لیا گیا ہے تاکہ اس کتاب میں ان کے گوناں گوں تجربات حاصل ہوسکیں۔
ہندوستانی ہمالیائی خطے میں 90 فیصد سے زیادہ دیہی طبقوں کیلئے چشموں کا پانی بنیادی وسیلہ ہیں البتہ چشمے اور بڑے ہمالیائی گراؤنڈ واٹر نظام کے کم ہونے پر تشویش بڑھ رہی ہے جس نے پہاڑی علاقوں اور تمام ہند–گنگا کے میدانی علاقوں میں رہنے والی آبادی کیلئے پانی کی فراہمی میں خطرہ پیدا کردیا ہے۔ حالیہ دہائی میں، ہائیڈرولوجی کے اصولوں کا استعمال کرتے ہوئے چشمے کے احیاء کی کوششیں بہت سی سول سوسائٹی تنظیموں اور ہمالیہ میں سرکاری ایجنسیوں کے ذریعے اسپرنگ شیڈ مینجمنٹ کی وسیع طور پر قبول کی گئی ماڈل بن گئی ہیں۔
-----------------------
ش ح۔ح ا۔ ع ن
U NO:13961
(Visitor Counter : 95
وزارت خزانہ
سی بی آئی سی نے ایم ایس ایم ای کے لیے لبرائیزڈ آتھرائزڈ اکنومک آپریٹر پیکیج کا اعلان کیا
نئی دلی، 7 جنوری2021: کووڈ-19 کی وبا جیسے مشکل دور میں بہت چھوٹی، چھوٹی اور درمیانی صنعتوں  کے ذریعے معیشت میں اہم حصے کا اعتراف کرتے ہوئے مرکزی راست ٹیکس بورڈ میں بہت چھوٹی، چھوٹی اور درمیانی صنعتوں کے لیے ایم ایس ایم ای اے ای او پیکیج نافذ کیا جائے گا۔
بہت چھوٹی، چھوٹی اور درمیانی صنعتوں کو مجاز اقتصادی آپریٹر  بننے کی ترغیب دینے نیز مختلف فائدے حاصل کرنے کے کی خاطر سی بی آئی سی نے تعمیل کے معیاروں میں چھوٹ دی ہے بشرطے کہ بہت چھوٹی، چھوٹی اور درمیانی صنعتوں کے پاس ان کی متعلقہ وزارتوں سے جاری کردہ سند ہو۔چھوٹ دی گئی شرطوں کے مطابق اسکیم میں درخواست دینے کے لیے ایک سال میں کم از کم 10 کسٹم کلیئرنس دستاویز داخل کی گئی ہوں اور دو سال میں تعمیل کا اچھا ریکارڈ ہونا چاہیے۔ دستاویزاتی شرائط کو بھی نرم بنایا گیا ہے۔ سی بی آئی سی اے ای او ٹیئر ٹی1 کے لیے مکمل دستاویزات کے الیکٹرانک اندراج کے 15 دن کے اندر اے ای او درجے کی اجازت کے لیے درخواست پر فیصلہ لینے کے لیے عہد بستہ ہے۔ ایم ایس ایم ای کے لیے بینک ضمانت کی شرائط جیسے اضافی فائدے شروع کیے گئے ہیں اور اس کی توسیع کی جائے گی۔
سی بی آئی سی کی لبرالائزڈ ایم ایس ایم ای اے ای او پیکن اسکیم رضاکارانہ تعمیل کا پروگرام ہے جو درآمد کنندگان، برآمد کنندگان، لوجسٹک سروس فراہم کنندگان، کسٹوڈینز وغیرہ جیسے عالمی سپلائی چین میں معیار یافتہ فریقوں کو تیز رفتار منظوری کے لیے اہل بناتا ہے۔منظور شدہ اے ای دیگر باتوں کے علاوہ درآمد شدہ کنٹینروں کی براہ راست پورٹ ڈلیوری  سہولت، برآمد کنٹروں کی راست پورٹ اینٹری ، بھیجے گئے مال کی کسٹم منظوری میں اعلی سطھی مدد کا فائدہ اٹھاسکیں گے، جس سے کم کارگو منظوری وقت، بینک ضمانت سے چھوٹ، ری فنڈ/ری بیٹ/ڈیوٹی ڈرابیک کے لیے ترجیح یقینی بنائے جانے کے ساتھ ساتھ کسٹم پورٹ پر کلائنٹ ریلیشن شپ مینیجر سے رابطہ یقینی ہوگا۔مخصوص اے ای اوز کو ایک اور فائدہ یہ ملے گا کہ ان کی کسٹم ڈیوٹی کی ادائیگی موخر کردی جائے گی اور درآمد شدہ مال کی کسٹم سے منظوری سے پہلے ادائیگی ضروری نہیں ہوگی۔ ٹیٗر 2 اے ای اوز کو ایک اضافی فائدہ یہ ہوگا کہ ان کی برآمدات کے لیے مخصوص ممالک کے لیے غیرملکی کسٹم انتظامیہ کی مدد حاصل ہوگی، جن کے ساتھ بھارت نے باہمی معاہدہ کیا ہے۔
لبرلائزڈ ایم ایس ایم ای اے ای او پیکیج کے ذریعے سی بی آئی سی تمام اہل ایم ایس ایم ایز کو انتہائی رفتار ی سے کسٹم کلیئرنس اور دیگر اور بہت سے فوائد حاصل کرنے کی ترغیب دیتی ہے۔
وزارتِ تعلیم
این ٹی اے کے ذریعہ یوجی سی نیٹ کے نتائج کااعلان
نئی دہلی ،7جنوری :نیشنل ٹیسٹنگ ایجنسی نے یوجی سی نیٹ کے نتائج کا اعلان کردیاہے ۔ این ٹی اے کے ذریعہ پہلا یوجی سی نیٹ کا امتحان 18دسمبر ، 2018سے لے کر 22دسمبر،2018تک دوشفٹوں میں ملک بھرمیں 235شہروں میں منعقد کرایاگیاتھا ۔ مذکورہ امتحان کا انعقاد 85مضامین میں کرایاگیاتھا۔اس امتحان کے لئے کل 956837امیدواروں نے رجسٹریشن کرایاتھا۔
http://ntanet.nic.in/ntaresults/root/LoginPageDob.aspx نتائج کے لئے اس ویب سائٹ پر رجوع کیاجاسکتاہے
ملک بھرمیں مذکورہ امتحان کے لئے 598مراکز قائم کئے گئے تھے ۔ امتحان کو صاف وشفاف طریقے سے منعقد کرانے کے لئے ان مراکز پر کل 742مشاہدین ، 295شہری معاونین اور 24ریاستی معاونین نگراں کی حیثیت سے تعینات کئے گئے تھے ۔ نتائج کا اعلان کیاجاچکاہے ۔
نتائج پرایک نظر
رجسٹرڈ امیدواروں کی تعداد 956837
دونوں پیپرس میں شریک ہونے والے امیدواروں کی تعداد 681930
معاون پروفیسرکے لئے اہلیت کے لئے تعلیم یافتہ امیدواروں کی تعداد 44001
معاون پروفیسرکے لئے جے آرایف اور اہلیت کے لئے کوالیفائیڈ امیدواروں کی تعداد 3883
اس بار امتحان کے عمل میں یہ تبدیلی لائی گئی تھی کہ اسے پہلی مرتبہ کمپیوٹرکے ذریعہ شروع کرایاگیاتھا تاکہ امتحان دینے والوں کے بوجھ کو کم کیاجاسکے ۔
مستحق امیدواروں کو فوری طورپرروزگارسے لگانے کے لئے نتائج کا اعلان بروقت کیاگیاہے ۔ امتحانات کا انعقاد 18دسمبر ،2018سے 22دسمبر ، 2018کے دوران کیاگیاتھااورنتائج کااعلان 5جنوری ،2019کو کردیاگیاہے ۔ امتحان نظام کو شفاف بنانے کے لئے سوال نامے اور ریکارڈ شدہ ردعمل کو امتحان دینے والوں کے ذریعہ تصدیق کئے جانے کے مقصد سے ظاہرکیاگیاتھا۔
نتائج صحیح صحیح پیش کئے جاسکیں اس امرکو یقینی بنانے کے لئے کلیدی سوال نامے پیشگی طورپر ظاہرکردئے گئے تھے تاکہ اگرکوئی انھیں چنوتی دیناچاہے تو دے سکتاہے ۔
پہلی مرتبہ قومی پیمانے پرپیشہ ورانہ امتحان کاانعقاد برائے سی سی ٹی وی کی نگرانی میں کرایاگیااور8ہزارسے زائد سی سی ٹی وی استعمال کئے گئے ۔
تمام مراکز پر جیمروں کا انتظام کیاگیاتھا تاکہ موبائل کا استعمال کرکے یاکسی دیگرآلے کا استعمال کرکے بے ایمانی والا راستہ نہ اپنایاجاسکے ۔
یوجی سی کی پالیسی کے مطابق امتحان میں شامل ہونے والے افراد میں سے 6فیصد افراد ایسے تھے جو دونوں پیپروں میں شریک ہوئے اور ان ہی شریک ہونے والوں میں سے دونوں پیپروں کے لئے کم از کم کوالیفائنگ مارک حاصل کرنے والوں کو این ای ٹی ٹیسٹ کوالیفائیڈ امیدوارقراردیاگیاہے ۔ جن افراد نے اس طریقے سے کامیابی حاصل کی ہے انھیں اسناد یوجی سی کی جانب سے جاری کی جائیں گی ۔
۔۔۔۔۔۔۔۔۔۔۔۔۔۔۔۔
U-137
(Visitor Counter : 44
وزیراعظم کا دفتر
بھارت -برطانیہ ورچووَل سربراہ ملاقات 
نئی دہلی، 02 مئی 2021: وزیر اعظم جناب نریندر مودی برطانیہ کے وزیر اعظم محترم بورس جانسن کے ساتھ 4 مئی 2021 کو ایک ورچووَل سربراہ ملاقات کا اہتمام کریں گے۔
بھارت اور برطانیہ کے درمیان 2004 سے کلیدی شراکت داری قائم ہے۔ اسے دونوں ممالک کے درمیان باقاعدہ طور سے ہونے والے اعلیٰ سطحی باہمی تبادلے اور مختلف شعبوں میں بڑھتے تعاون کے طور پر دیکھا جا سکتا ہے۔ یہ سربراہ ملاقات ہمارے کثیر جہتی کلیدی تعلقات کو آگے لے جانے اور باہمی مفادات کے علاقائی اور عالمی مسائل پر افزوں تعاون کے لئے ایک اہم موقع ثابت ہوگی۔دونوں قائدین کووِڈ19 کے سلسلےمیں تعاون اور وبائی مرض سے نبرد آزمائی میں عالمی کوششوں کے بارے میں بھی تبادلہ خیالات کریں گے۔
سربراہ ملاقات کے دوران ایک جامع روڈ میپ 2030 کا آغاز کیا جائے گا جو آئندہ دہائی میں پانچ اہم شعبوں خصوصاً عوام سے عوام کے درمیان تعلق، تجارت اور خوشحالی، دفاع اور سلامتی، کلائمیٹ ایکشن اور حفظانِ صحت جیسے شعبوں میں بھارت۔ برطانیہ تعاون کو مزید آگے لے جانے اور مستحکم بنانے کے لئے راستہ ہموار کرے گا۔
الیکٹرانکس اور اطلاعات تکنالوجی کی وزارت
الیکٹرانکس اور انفارمیشن ٹکنالوجی کی وزارت کے ذریعہ یکم فروری سے 15 فروری 2022 تک سووچھتا پکھواڑہ کا اہتمام کیا گیا
پکھواڑہ 2022 کے لئے www.swachhbharat.mygov.inپرمہم کے لئے پوری طرح وقف پیج بنایا گیا
الیکٹرانکس اور انفارمیشن ٹکنالوجی کی وزارت کی زیادہ تر سوسائٹیوں /تنظیموں کے ذریعہ ‘‘ای-فضلہ’’ پر قومی سطح کے ورکشاپ کا انعقاد کیا گیا
نئی دہلی، 28 فروری 2022/ الیکٹرانکس اور انفارمیشن ٹکنالوجی کی وزارت  کے ذریعہ یکم فروری سے 15 فروری 2022 تک بڑے جوش و خروش کے ساتھ سووچھتا پکھواڑہ کا اہتمام کیا گیا۔ الیکٹرانکس اور انفارمیشن ٹکنالوجی کی وزارت اور اس کی تنظیموں کے ذریعہ اس کے نفاذ کے لئے تیار کردہ ایک یومیہ وار ایکشن پلان تیار کیا گیا تھا۔ جس میں ترغیبی جسمانی دونوں سرگرمیاں شامل تھیں۔ ایم ای آئی ٹی وائی کے سکریٹری نے 27 جنوری 2022 کو سووچھتا پکھواڑہ سے پہلے تیاریوں کا جائزہ لینے کے لئے ورچوئل کانفرنس /میٹنگ کا انعقاد کیا ۔ یکم فروری 2022 کو الیکٹرانکس اور انفارمیشن ٹکنالوجی کی وزارت کام کرنے والے تمام افسران اور عملے کو ویڈیو کانفرنسنگ کے ذریعہ سووچھتا کا عہد دلایا گیا۔ اس کے علاوہ ایک افتتاحی پیغام بھی دیا گیا۔
یکم فروری 2022 کو MyGovکی طرف سے ’’ای-فضلہ’’ عہد کا آغاز کیا گیا تھا۔ پکھواڑہ 2022 کے لئے www.swachhbharat.mygov.inپرمہم کے لئے پوری طرح وقف ایک پیج بنایا گیا تھا جس میں سرگرمیوں کی لنکس شامل تھے۔ پلاسٹک فضلہ کے بندوبست اور پلاسٹک کے واحد استعمال  پرپابندی ؛ای-فضلہ بحران –بندوبست ، منصوبہ بندی اور عمل درآمد ’’ اور ‘‘ٹھوس اور رقیق فضلات کا بندوبست اور عام صفائی ستھرائی کی اہمیت اور ضرورت کے موضوع پر لیکچرس کا بھی اہتمام کیا گیا تھا تاکہ لوگوں کو صفائی ستھرائی کی اہمیت سے واقف کرایا جاسکے اور احاطوں کو صاف اور ستھرا کس طرح رکھا جائے ، اس کے بارے میں انہیں جانکاری فراہم کی جاسکے ۔ الیکٹرانکس اور انفارمیشن ٹکنالوجی کی وزارت کی زیادہ تر سوسائٹیوں /اور تنظیموں کے ذریعہ ‘‘ای-فضلہ’’پر قومی سطح کے ورکشاپس کا بھی اہتمام کیا گیا تھا۔ ایم ای آئی ٹی وائی اورا س کی تنظیموں کے ذریعہ نیلامی طریقہ کار کے ذریعہ ای فضلہ اور اکٹھا ہونے والی اشیا کی صفائی بھی کی گئی۔ الیکٹرانکس اور انفارمیشن ٹکنالوجی کی وزارت نے رہائشی کالونی کمپلیکس اور اسکول وغیرہ کے آس پاس صفائی اور ستھرائی کی سرگرمیاں بھی انجام دیں۔
بہترین کیمپس کے لئے تین انعامات کی سفارش کرنے کے لئے ایک کمیٹی تشکیل دی گئی تھی۔ درجہ بندی اور رینکنگ کی بنیاد پر صفائی ستھرائی کے مقصد میں زیادہ سے زیادہ تعاون کرنے والوں کوایوارڈ دینے کی سفارش موصول ہوئی ہے۔کمیٹی نے اختراعی /تخلیقی سرگرمیاں اور اقدامات ،سووچھتاکے لئے بڑے پیمانے پر متحرک ہونے پر بھی زور دیا جس کے گہرے اور پائیدار اثرات ہیں۔سووچھتا پکھواڑہ 15 فروری 2022 کو اختتام پذیر ہوا۔ کمیٹی کی جانب سے سفارش کردہ تین بہترین ایم ای آئی ٹی وائی اداروں کو  انعام سے نوازا گیا ہے۔
الیکٹرانکس اور انفارمیشن ٹکنالوجی کی وزارت اور اس کے تحت کام کرنے والے اداروں کے ذریعہ منائے گئے سووچھتا پکھواڑہ کے دوران روزمرہ کی سرگرمیوں سے متعلق منتخب تصاویر کو پینے کے پانی اور صفائی ستھرائی کے محکمے ، جل شکتی کی وزارت کی ویب سائٹ پر اپ لوڈ کیا گیا تھا۔
صحت اور خاندانی بہبود کی وزارت
کووڈ-19 اپ ڈیٹ
گزشتہ 50 دنوں کے اندر ملک میں کوویڈ کے سب سے کم 1.52 لاکھ نئے معاملے ،نئے معاملات میں کمی کا رجحان برقرار
بھارت میں ایکٹو معاملات مزید کم ہوکر 20,26,092 ہوئے۔
گذشتہ 24 گھنٹوں میں ایکٹیو معاملات میں 88,416 کی کمی۔
اب تک ملک میں مجموعی طور پر 2,56,92,342 صحتیاب۔
گذشتہ 24 گھنٹوں کے دوران 2,38,022 مریض صحت یاب ہوئے ہیں۔
مسلسل 18ویں دن نئے معاملات کے مقابلے صحتیاب ہونے والوں کی تعداد زیادہ
صحتیابی کی شرح بڑھ کر 91.60فیصد ہوئی۔
ہفتہ وار پوزیٹی ویٹی ریٹ فی الحال 9.04 فیصد۔
یومیہ پوزیٹیوٹی ریٹ 9.07 فیصد، مسلسل 7 دنوں میں 10 فیصد سےکم
جانچ کی صلاحیت میں قابل ذکر اضافہ ،مجموعی طور پر 34.48 کروڑ ٹیسٹ کئے گئے۔
ملک گیر ٹیکہ کاری مہم کے تحت اب تک 21.3 کروڑ سے زیادہ ٹیکے لگائے گئے۔
قبائیلی امور کی وزارت
قبائلی امور کی وزارت کے این ای ایس ٹی ایس نے فیوچر انجینئر پروگرام کے لئے ایکلویہ ماڈل اسکولوں کے اساتذہ کے لئے دو روزہ اہلیت سازی پروگرام کے لئے امیزون کے ساتھ شراکت داری کی
این ای ایس ٹی ایس اور امیزون کے درمیان تعاون ڈیجیٹل تعلیم کے شعبے میں اساتذہ اور طلباء کو بااختیار بنائے گا:ارجُن مُنڈا
اہم جھلکیاں:
- 6 ریاستوں کے 54ایکلویہ ماڈل رہائشی اسکولوں-ای ایم آر ایس کے طلباء کے لئے 28 اور 29دسمبر 2022 کو دو روزہ فیس-ٹو-فیس تربیتی ورکشاپ کا انعقاد کیا جارہا ہے۔
- تربیتی ورکشاپ میں ڈاٹا –کوڈنگ صلاحیت تک تمام طرح سے آسان کمپیوٹیشنل صلاحیت کے لئے طلباء پر اُجاگر کرنے کے توسط سے قبائلی اور دیگر برادریوں کے لئے کمپیوٹری سائنسی تعلیم کی ابتدائی رسائی کے بارے میں ایک مختصر معلومات شامل ہے۔
قبائلی امور کی وزارت کے تحت قبائلی طلباء کے لئے قومی تعلیمی کمیٹی نے لرننگ لنکس فاؤنڈیشن کے تعاون سے امیزون فیوچر انجینئرپروگرام کو نافذ کرنے کے لئے ایکلویہ ماڈل رہائشی اسکولوں –ای ایم آر ایس کے اساتذہ کے لئے دو روزہ فیس –ٹو-فیس اہلیت سازی پروگرام منعقد کیا جارہا ہے۔
اس موقع پر قبائلی امور کے مرکزی وزیر جناب ارجن منڈا نے کہا کہ قبائلی طلباء کے لئے قومی تعلیمی کمیٹی اور امیزون کے درمیان تعاون ڈیجیٹل تعلیم کے شعبے میں اساتذہ اور طلباء کو بااختیار بنائے گا۔انہوں نے یہ بھی کہا کہ موجودہ دہائی میں اس پہل سے دور دراز کے علاقوں میں رہنے والے لوگوں کے ساتھ ڈیجیٹل مواصلت شروع کرنے میں مدد ملے گی۔جناب منڈا نے کہا کہ ایکلویہ ماڈل رہائشی اسکولوں کے طلباء کو فیوچر انجینئرپروگرام سے کافی فائدہ ہوگا۔ انہوں نے مزید کہا ’’فیوچر انجینئرپروگرام ایکلویہ ماڈل رہائشی اسکولوں کے قبائلی طلباء کے لئے کمپیوٹر کے تعلق سے بیداری پیدا کرنے میں ایک اہم قدم کی شکل میں کام کرے گا۔‘‘
مرحلہ-1میں 28 اور 29دسمبر 2022 کو نئی دہلی میں ینگ مینس کرشین ایسوسی ایشن آڈیٹوریم میں دو روزہ فیس –ٹو-فیس تربیتی ورکشاپ منعقد کی جارہی ہے۔مقاصد میں سے ایک یہ ہے کہ امیزون فیوچر انجینئر پروگرام کو 6ریاستوں، آندھرپردیش، گجرات، مدھیہ پردیش، اُڈیشہ، راجستھان اور تلنگانہ میں تقریباً 54ایکلویہ ماڈل رہائشی اسکولوں میں کمپیوٹر لیب سمیت ڈیجیٹل بنیادی ڈھانچے تک رسائی والے اسکولوں میں مزید مستحکم سرگرم انٹرنیت کنکٹی وٹی کی سہولت دستیاب کرانا ہے۔کورس ماڈیول میں کمپیوٹر سائنس فنڈامنٹل ، کوڈنگ کا تعارف، لاجیکل سیکوینسنگ ، لرننگ لوپس، کوڈ ڈاٹ، اوآر جی جیسے اوپن سکیور سورس پلیٹ فارم کا استعمال کرتے ہوئے بلاک پروگرامنگ ، ٹیک اسپیس پر بات چیت کے لئے کلاس چیت سیشن، مختلف تکنیکی پہل وغیرہ شامل ہوں گی۔
جدید اطلاعاتی ٹیکنالوجی، سائنس ٹیکنالوجی ، انجینئرنگ، ریاضی-ایس ٹی ای ایم تعلیم میں مستقبل کے کیریئر کے لئے طلباء کی تیاریوں کی ابتدائی کارکردگی کو اہل بنائے گی۔لرننگ لنکس فاؤنڈیشن ایک سماجی تنظیم ہے، جو امیزون فیوچر انجینئرپروگرام کے لئے کام کررہی ہے اور جو ایکلویہ ماڈل رہائشی اسکولوں کے طلباء اور اساتذہ کے لئے کمپیوٹیشنل اہلیت تربیت کے شعبے میں بے مثال ہے۔
ایکلویہ ماڈل رہائشی اسکولوں کے اساتذہ کے لئے مجوزہ تربیتی ورکشاپ ایکلویہ ماڈل رہائشی اسکولوں کے طلباء میں کمپیوٹر سائنس کی صلاحیت کے بارے میں بیداری پیدا کرنے کے ساتھ ساتھ ہمارے اسکولوں میں معیاری آئی ٹی تعلیم تک رسائی بنانے میں ایک اہم قدم کے شکل میں کام کرے گی۔